EE ไตรมาส 3 พลิกกำไร 31 ลบ. รับรายได้การเกษตร-ขายหุ้นสามัญบ.ร่วมหนุน
EE พลิกมีกำไรไตรมาส 3 แตะ 31 ลบ. หลังมีรายได้การขายพืชผลทางการเกษตรในโครงการร่วมปลูกมันสำปะหลัง-ขายหุ้นสามัญบ.ร่วม-ขายรถยนต์หลังสิ้นอายุการใช้งาน
15 พ.ย. 2564

บริษัท อีเทอเนิล เอนเนอยี จำกัด (มหาชน) หรือ EE รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

โดยบริษัทฯ มีรายได้รวม จำนวน 91.92 ล้านบาท เพิ่มขึ้นจากไตรมาส 3/2563 จำนวน 89.32 ล้านบาท หรือร้อยละ 3,440.58 โดยเป็นรายได้การขายพืชผลทางการเกษตรในโครงการร่วมปลูกมันสำปะหลัง จำนวน 2.56 ล้านบาท เพิ่มขึ้น 0.38 ล้านบาท หรือร้อยละ 17.32 ที่อำเภอบ้านเหลื่อม และ อำเภอคง จ.นครราชสีมา มาจากราคาขายเฉลี่ยเพิ่มขึ้นเนื่องจากตลาดมีความต้องการที่เพิ่มขึ้น โดยมีพื้นที่เก็บเกี่ยว 1,552.75 ไร่ ได้รับส่วนแบ่งผลผลผลิต 1,009,088 กิโลกรัม ราคาขายเฉลี่ย 2.54 บาท/กิโลกรัม ขณะที่ไตรมาส 3/2563 มีพื้นที่เก็บเกี่ยว 1,577.50 ไร่ ได้รับส่วนแบ่งผลผลผลิต 1,018,225 กิโลกรัม ราคาขายเฉลี่ย 2.14 บาท/กิโลกรัม
นอกจากนี้ยังมีกำไรจากการขายหุ้นสามัญในบริษัทร่วม เอสเอสยูที จำนวน 87.73 ล้านบาท ให้กับบริษัท อีสเทอร์น โคเจเนอ เรชั่น จำกัด ทั้งหมดตามสัดส่วนร้อยละ 25 ที่บริษัทได้ถือมาเป็นระยะเวลาไม่น้อยกว่า 6 ปี และรายได้จากการขายรถยนต์จำนวน 7 คัน ให้แก่บุคคลภายนอก จำนวน 1.56 ล้านบาท เพิ่มขึ้นจำนวน 1.44 ล้านบาท หรือร้อยละ 1,200.63 เนื่องจากสิ้นสุดอายุการใช้งาน
ทั้งนี้ค่าใช้จ่ายรวม มีจำนวน 7.65 ล้านบาท ลดลงจำนวน 4.25 ล้านบาท หรือร้อยละ 35.72 เนื่องจากปีก่อนมีประมาณการดอกเบี้ยจ่ายจากการคาดว่าจะซื้อหุ้นเอสเอสยูทีส่วนที่ 2 จำนวน 6.75 ล้านบาท
 
 